Správa majetku mesta Prievidza, s.r.o.

Ul. T. Vansovej 24, 971 01 Prievidza

Výzva na predloženie cenovej ponuky

Predmet zákazky:

STAVEBNÉ PRÁCE

**„Maľba spoločných priestorov na Cigliasnkej 9A“**

Postup zadávania zákazky podľa § 117 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

JUDr. Ján Martiček

konateľ spoločnosti

**A. POKYNY PRE UCHÁDZAČOV**

1. **Identifikácia obstarávateľskej organizácie**

Názov: Správa majetku mesta Prievidza, s.r.o.

IČO: 36349429

Sídlo: Ul. T. Vansovej 24, 971 01 Prievidza

Krajina: Slovenská republika

v zastúpení: Správa majetku mesta Prievidza, s.r.o., Ul. T. Vansovej 24, 971 01 Prievidza

Kontaktná osoba: Mgr. Peter Valko

Telefón:  0465111930

E-mail: valko@smmpd.sk

1. **Predmet zákazky a opis technických požiadaviek :**

Názov: **„Maľba spoločných priestorov na Ciglianskej 9A“**

* 1. Druh zákazky: zákazka na dodanie stavebných prác
  2. Predmetom zákazky je oprava, vyčistenie a maľbu spoločných priestorov v obytnom na Ciglianskej 9A (52 bytových jednotiek) podľa Prílohy č. 1.
  3. Miesto dodania: Ciglianska 9A
  4. Predpokladaná max. hodnota zákazky: 4 500,00 € bez DPH
  5. **Spôsob vzniku záväzku:** na základe zmluvy o dielo a následnej fakturácie
  6. Každý záujemca má možnosť prísť si obhliadnuť miesto výkonu prác, osobne pozrieť aktuálny stav. Obhliadka miesta výkonu prác sa uskutoční po telefonickom dohovore na č. tel.: 0911 244 015 – Peter Wittemann

1. **Komplexnosť dodávky:** Uchádzač predloží ponuku  na celý predmet zákazky.

1. **Zdroj finančných prostriedkov**

Predmet zákazky bude financovaný z prostriedkov verejného obstarávateľa

1. **Obsah ponuky**

Ponuka predložená uchádzačom musí obsahovať:

* 1. Vyhlásenie uchádzača o pravdivosti a úplnosti všetkých dokladov a údajov uvedených v ponuke,
  2. Doklady a dokumenty potrebné na preukázanie ďalších podmienok účasti:  **PODMIENKA:** Vybraný uchádzač nesmie mať voči mestu alebo ním zriadeným organizáciám alebo založeným spoločnostiam žiadne dlhy (napr. na daniach a poplatkoch za TKO, na zaplatení kúpnej ceny, na nájomnom za byt, nebytový priestor alebo nehnuteľnosť a pod.). Uvedené skutočnosti uchádzač preukazuje čestným vyhlásením.
  3. Samostatný list, na ktorom je uvedený názov alebo obchodné meno uchádzača, adresa alebo sídlo uchádzača a návrh na plnenie kritériá. Cenová ponuka musí obsahovať všetky súvisiace časti pre zabezpečenie dodávky v plnom požadovanom rozsahu.
  4. Celkový rozpis pre určenie ceny je uvedený v prílohe č.1 .

1. **Mena a ceny uvádzané v ponuke**
   1. Navrhovaná zmluvná cena musí byť stanovená podľa § 3 zákona NR SR  
      č.18/1996 Z. z. o cenách v znení neskorších predpisov. Navrhovaná zmluvná cena bude uvedená v eurách.
   2. Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

a) navrhovaná zmluvná cena bez DPH,

b) navrhovaná zmluvná cena vrátane DPH.

* 1. Ak uchádzač nie je platcom DPH, uvedie navrhovanú zmluvnú cenu celkom. Na skutočnosť, že nie je platcom DPH, upozorní.

1. **Miesto a lehota na predkladanie ponúk**
   1. Ponuky v listinnej podobe je potrebné doručiť na adresu obstarávateľa:

Správa majetku mesta Prievidza, s.r.o., ul. T. Vansovej č. 24, 971 01 Prievidza, v uzatvorenej obálke s označením: **Súťaž** „**Maľba spoločných priestorov na Cigliasnkej 9A“ - neotvárať**

Elektronické ponuky môžu byť doručené na e-mailovú adresu: [valko@smmpd.sk](mailto:valko@smmpd.sk).

* 1. Ponuky je potrebné doručiť v lehote na predkladanie ponúk. Lehota na predkladanie ponúk uplynie dňa  21.05.2021 o 12:00 hod.
  2. Ponuka doručená po uplynutí lehoty na predkladanie ponúk v listinnej podobe sa vráti uchádzačovi neotvorená.
  3. **Viazanosť predložených ponúk dodávateľa bude 3 týždne od ich predloženia.**

1. **Preskúmanie ponúk**
   1. Do procesu vyhodnocovania ponúk budú zaradené tie ponuky, ktoré obsahujú všetky určené náležitosti a zodpovedajú požiadavkám a podmienkam uvedeným v týchto súťažných podkladoch.
   2. Platnou ponukou je ponuka, ktorá zároveň neobsahuje žiadne obmedzenia alebo výhrady, ktoré sú v rozpore s uvedenými požiadavkami a podmienkami. Ostatné ponuky uchádzačov budú vylúčené.
2. **Vyhodnotenie ponúk**
   1. Ponuky budú vyhodnocované len podľa stanoveného kritéria na vyhodnotenie ponúk.
   2. Jediným kritériom na vyhodnotenie ponúk je najnižšia cena eurách, s uvedením ceny bez DPH a aj vrátane DPH - podľa bodu 6 súťažných podkladov.
   3. Hodnotenie ponúk uchádzačov je dané pridelením jej príslušného poradia podľa posudzovaných údajov uvedených v jednotlivých ponukách, týkajúcich sa ceny za dodanie predmetu zákazky.
   4. Poradie uchádzačov sa určí porovnaním výšky navrhnutých ponukových cien za dodanie predmetu zákazky vyjadrených v eurách *vrátane DPH*, uvedených v jednotlivých ponukách uchádzačov. Úspešný bude ten uchádzač, ktorý navrhol za dodanie predmetu zákazky, najnižšiu cenu.
3. **Oznámenie o výsledku vyhodnotenia ponúk**
   1. Úspešnému uchádzačovi bude doručené oznámenie o úspešnosti ponuky.
4. **Ďalšie informácie verejného obstarávateľa**
   1. Po vyhodnotení cenových ponúk bude zaslané oznámenie **len úspešnému uchádzačovi.**
   2. Verejný obstarávateľ vyhradzuje právo neprijať ani jednu zo súťažných ponúk, ak budú ne regulárne alebo inak neprijateľné, alebo prekročia finančné možnosti obstarávateľa.

V Prievidzi 17.5.2021

JUDr. Ján Martiček

konateľ spoločnosti

**PRÍLOHA č.1**

|  |  |  |  |  |  |  |
| --- | --- | --- | --- | --- | --- | --- |
| **„ Maľba spoločných priestorov na Ciglianskej 9A“** | | | | | | |
| **Por. č.** | **Popis položky** | **Výmera, množstvo** | **M. j.** | **Jednotková cena bez DPH v EUR** | **Celková cena bez DPH v EUR** | **Celková cena s DPH v EUR** |
| 1 | Ostatné mal. práce pri opr., mydlenie 1násob. miest. do 3,8m | 549,6 | m2 |  |  |  |
| 2 | Očistenie omietok vysokotlakovou vodou | 290,36 | m2 |  |  |  |
| 3 | Penetrácia obyčajná, napustenie | 724,8 | m2 |  |  |  |
| 4 | Maľba zo zmesí tekut. 1 far. dvojnás. b. strop miest. do3,8m | 175,2 | m2 |  |  |  |
| 5 | Maľba zo zmesí tekut. 1 far. dvojnás. v miest. do 3,8m | 290,36 | m2 |  |  |  |
| 6 | Opr. náterov omietok stien synt., napustenie +1x zákl. + 1x email | 259,24 | m2 |  |  |  |
| 7 | Zhot. styku dvoch farieb okrem stykov v rohoch a kútoch váp. | 192 | bm |  |  |  |
| 8 | Lešenie ľahké prac. pomocné výš. podlahy do 1,2 m | 175,2 | m2 |  |  |  |
| 9 | Zametenie v miestnostiach a chodbách | 175,2 | m2 |  |  |  |
| 10 | Odstránenie náterov z omietok stien oškrabaním | 259,24 | m2 |  |  |  |
| 11 | Zametenie v miestnostiach a chodbách | 175,2 | m2 |  |  |  |
| 12 | Zakrývanie vnút. okenných otvorov, predmetov a konštrukcií | 88,92 | m2 |  |  |  |
| 13 | Dodávka a osadenie polyst. Výplní 10x10x5 cm (po demontáži vypínačov a svietidiel) | 36 | ks |  |  |  |
| 14 | Oprava váp. omiet. vnút. stien štukových do 5% | 290,36 | m2 |  |  |  |
| 15 | Presun hmôt pre opravy v objektoch výšky do 25 m | 1,53196 | t |  |  |  |
| 16 | Odstránenie, prekrytie posprejovaných stien | 17 | m2 |  |  |  |
| **Súčet cien (Kritérium najnižšia cena)** | | | | |  |  |
| **z toho cena materiálu** | | | | |  |  |
| **z toho cena montáže** | | | | |  |  |

**Cenová kalkulácia**

**Návrh zmluvy**

**ZMLUVA O DIELO**

**uzatvorená podľa § 536 a nasl. zákona č. 513/1991 Zb. Obchodný zákonník**

1. **ZMLUVNÉ STRANY**
   1. **Objednávateľ : Správa majetku mesta Prievidza, s. r. o.**

T. Vansovej 24

971 01 Prievidza

Zastúpený : JUDr. Ján Martiček - konateľ spoločnosti

Zástupca splnomocnený na rokovanie vo veciach :

1. zmluvných JUDr. Ján Martiček
2. technických Peter Wittemann - vedúci technického úseku

[wittemann@smmpd.sk](mailto:dsovcik@smmpd.sk), č.t. 0911 244 015

Bankové spojenie : Prima banka Slovensko, a.s.

IBAN : SK6956000000009018876001

IČO : 36 349 429

IČ DPH : SK202 209 2490

Zápis : v Obchodnom registri Okresný súd Trenčín, oddiel Sro, vl. 16228/R

e-mail: sekretariat@smmpd.sk

číslo telefónu: 046/5111911

(ďalej len „Objednávateľ“)

* 1. **Zhotoviteľ :**

Zastúpený :

Zástupca splnomocnený na rokovanie vo veciach :

a) zmluvných

b) technických

Bankové spojenie :

IBAN :

IČO :

IČ DPH :

Zápis :

e-mail:

číslo telefónu:

(ďalej len „Zhotoviteľ“)

1. **FORMA VEREJNÉHO OBSTARÁVANIA**

2.1. Zmluva o dielo (ďalej len zmluva) sa uzatvára na základe vykonaného obstarávania objednávateľa, v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, ktorým bol po vyhodnotení súťažných podmienok a cenových ponúk vybraný najvhodnejší uchádzač na zhotovenie diela, podľa podmienok tejto zmluvy.

1. **PREDMET ZMLUVY**
   1. Predmetom tejto zmluvy je oprava, vyčistenie a maľba spoločných priestorov v obytnom na Ciglianskej 9A (52 bytových jednotiek). Zhotoviteľ vyhlasuje, že je oprávnený vykonávať predmetnú činnosť a je odborne spôsobilý vykonávať práce podľa tejto zmluvy.
   2. Zhotoviteľ vyhlasuje, že pred predložením cenovej ponuky a uzavretím tejto zmluvy vykonal s odbornou starostlivosťou obhliadku predmetu zmluvy a je riadne uzrozumený s podmienkami staveniska, s rozsahom, podmienkami, kvalitou výkonu činností, ktorými bude dielo zhotovené.
   3. Zhotoviteľ sa zaväzuje, že odovzdá dielo spôsobilé bezchybne naplniť účel užívania, ktoré bude spĺňať všetky platné technické normy, najmä STN, ON, TP.
   4. Záväzok vykonať dielo bude splnený odovzdaním riadne a včas zhotoveného diela Zhotoviteľom a jeho prevzatím Objednávateľom o čom spíšu protokol o odovzdávaní a prevzatí diela.
2. **TERMÍNY PLNENIA**
   1. Termín začatia vykonania diela : 25.05.2021
   2. Termín ukončenia a odovzdania diela: od prebratia staveniska do 3 týždňov
   3. V prípade, ak Zhotoviteľ nie je schopný splniť dohodnuté termíny podľa bodu 4.2 tejto zmluvy v bežnom pracovnom čase a tým splniť svoje povinnosti podľa tejto zmluvy, je povinný zabezpečiť zhotovovanie diela vo viacerých smenách, resp. prácou nadčas. Akékoľvek náklady, ktoré vzniknú Zhotoviteľovi v dôsledku ťažkostí dodržať termín zhotovenia diela uvedený v bode 4.2 zmluvy nemožno vyúčtovať Objednávateľovi a sú obsiahnuté v celkovej cene diela.
   4. Objednávateľ je povinný prevziať od Zhotovietľa len riadne a bez vád kompletne zhotovené dielo.
3. **CENA ZA DIELO**
   1. Určeniu ceny za dielo predchádzalo predloženie cenovej ponuky zhotoviteľa, ktorá tvorí prílohu č.1 tejto zmluvy. Cenová ponuka bola vypracovaná Zhotoviteľom s odbornou starostlivosťou s prihliadnutím na všetky okolnosti a práce súvisiace so zhotovením diela. Cena za dielo je dohodnutá ako maximálna, bez ohľadu na kompletnosť jednotlivých položiek uvedených v cenovej ponuke, alebo na výšku jednotkových cien dodávok a výkonov prác.
   2. Cena za dielo je maximálna, stanovená dohodou zmluvných strán za kompletné zhotovenie predmetu zmluvy, v znení zák. NR SR č. 18/1996 Z. z. o cenách v znení neskorších predpisov, v zmysle cenovej ponuky vo výške:

Cena bez DPH: ................ €

20 % DPH: ................ €

Cena spolu s DPH: ................ €

Slovom: .....................................

* 1. Zhotoviteľ prehlasuje, že uvedená maximálna cena za dielo zohľadňuje všetky priame, nepriame náklady, primeraný zisk potrebný na vykonanie uvedeného diela.
  2. Platobný styk medzi zmluvnými stranami je dohodnutý ako bezhotovostný, splatnosť faktúry je 30 kalendárnych dní odo dňa doručenia faktúr Objednávateľovi. Objednávateľ je povinný uhradiť Zhotoviteľovi cenu za dielo len na základe riadne vystavenej faktúry spĺňajúcej všetky náležitosti požadované všeobecne záväznými právnymi predpismi.

1. **ZÁRUČNÁ DOBA – ZODPOVEDNOSŤ ZA VADY**
   1. Zmluvné strany sa dohodli na záručnej dobe vykonaného diela dva roky, ktorá začína plynúť odo dňa odovzdania a prevzatia riadne zhotoveného diela Objednávateľom. V prípade výskytu vád sa plynutie záručnej doby prerušuje od dňa nahlásenia vady Zhotoviteľovi do dňa riadneho odstránenia vady, potvrdené písomným prevzatím vykonaných reklamačných prác Objednávateľom.
   2. Zhotoviteľ je povinný reagovať na reklamáciu do dvoch pracovných dní po jej obdŕžaní a dohodnúť s Objednávateľom spôsob a primeranú lehotu na odstránenie reklamovanej vady. Zhotoviteľ sa zaväzuje odstrániť reklamovanú vadu v čase dohodnutom s povereným zástupcom Objednávateľa. Ak Zhotoviteľ nenastúpi na odstraňovanie vád v termíne, ktorý sa dohodne pri reklamačnom konaní, má Objednávateľ diela právo zadať ich odstránenie tretej osobe na náklady Zhotoviteľa.
2. **ZMLUVNÉ POKUTY**
   1. Zmluvné strany sa dohodli, že v prípade omeškania s odovzdaním riadne zhotoveného diela, resp. omeškania s odstránením vady alebo vybavenia reklamácie, zaplatí Zhotoviteľ Objednávateľovi zmluvnú pokutu vo výške 0,05% z ceny diela za každý aj začatý deň omeškania s odovzdaním diela, odstránením vady, alebo vybavením reklamácie. Objednávateľ je oprávnený o výšku zmluvnej pokuty znížiť fakturáciu Zhotoviteľa.
   2. Zaplatením zmluvných pokút sa Zhotoviteľ nezbavuje povinnosti dielo riadne dokončiť, vady odstrániť. Zaplatením zmluvnej pokuty nie je dotknutá náhrada škody spôsobenej Zhotoviteľom.
   3. V prípade omeškania Objednávateľa so splnením povinnosti uhradiť riadne vystavené a splatné faktúry podľa tejto zmluvy, Objednávateľ sa zaväzuje zaplatiť Zhotoviteľovi úroky za omeškanie vo výške 0,05% z dlžnej sumy za každý deň omeškania.
   4. Splatnosť faktúr za zmluvné pokuty je do 14 dní odo dňa ich doručenia..
3. **PODMIENKY VYKONANIA DIELA**
   1. Zhotoviteľ vykoná dielo na svoje náklady a na vlastné nebezpečenstvo, pričom bude rešpektovať všetky zákony, ostatné právne predpisy a normy platné na území SR a dodržiavať kvalitatívne a technické podmienky určené touto zmluvou.
   2. Zhotoviteľ je povinný zabezpečiť na stavenisku počas zhotovovania diela dodržiavanie platných predpisov, najmä v oblasti bezpečnosti, požiarnej ochrany a zdravotných požiadaviek. Zhotoviteľ je povinný vykonať všetky úkony a opatrenia, aby pri realizácii diela predchádzal vzniku akejkoľvek škody, alebo ujmy na zdraví alebo živote Objednávateľovi, jeho zamestnancom alebo tretím osobám, pre prípad porušenia tejto povinnosti Zhotoviteľ nesie za vznik škody alebo ujmy na zdraví alebo živote objektívnu zodpovednosť. Zhotoviteľ zodpovedá za to, že jeho zamestnanci, alebo subdodávatelia budú mať doklady o absolvovaní predpísaných školení o bezpečnosti a ochrane zdravia pri práci a požiarnej bezpečnosti.
   3. Zhotoviteľ je povinný zabezpečiť primeranú ochranu majetku a vecí, ktoré prevzal od Objednávateľa na vykonanie diela. Zhotoviteľ nesie plnú zodpovednosť za materiál a zariadenie nachádzajúce sa na pracovisku.
   4. Objednávateľ počas vykonávania diela má právo kontrolovať vykonanie množstva a kvality prác a priebežne Zhotoviteľa upozorniť na prípadné vady s požiadavkou na ich odstránenie v primeranej lehote. Pre tento prípad je Objednávateľ oprávnený zastaviť ďalšie vykonávanie prác Zhotoviteľom až do úplného odstránenia vád doteraz vykonanej časti diela. Porušenie povinnosti Zhotoviteľa odstrániť vady v určenej lehote sa považuje za podstatné porušenie zmluvnej povinnosti.
4. **ZÁNIK ZÁVÄZKOVÉHO VZŤAHU**
   1. Zmluvné strany sa dohodli, že zmluva zaniká:
5. dohodou zmluvných strán
6. odstúpením od zmluvy
   1. Zmluvná strana je oprávnená odstúpiť od zmluvy v prípadoch ustanovených Obchodným zákonníkom alebo dohodnutých v tejto zmluve.
   2. Objednávateľ si vyhradzuje právo odstúpiť od zmluvy a odobrať Zhotoviteľovi zhotovenie diela úplne alebo čiastočne, ako aj ešte neukončenú časť diela nechať zhotoviť tretími osobami na náklady Zhotoviteľa bez ohľadu na jeho jednotkové ceny určené v cenovej ponuke, ak:

* Zhotoviteľ vykonáva práce nekvalitne a tieto nezodpovedajú požiadavkám podľa tejto zmluvy;
* neodstráni nedostatky a vady diela do 5 dní po písomnom upozornení Objednávateľa
  1. Za podstatné porušenie zmluvnej povinnosti na účel odstúpenia od tejto zmluvy sa považuje:

1. omeškanie Zhotoviteľa so začatím zhotovovania diela viac ako 5 kalendárnych dní
2. porušenie povinnosti zhotoviteľa podľa čl. 8, bod 8.4 tejto zmluvy
3. omeškanie s ukončením diela podľa tejto zmluvy oproti dohodnutému termínu
4. nedodržanie termínu na odstránenie vád diela
5. nedodržanie technických predpisov a noriem
6. omeškanie plnenia zhotoviteľa, ktoré zhotoviteľ ani po predchádzajúcom upozornení objednávateľa v primeranej lehote neodstráni.
   1. V prípade porušenia povinnosti zhotoviteľa, ktoré sa považuje za nepodstatné porušenie zmluvnej povinnosti, ak zhotoviteľ nesplní svoju povinnosť ani v primeranej lehote, ktorá mu bola na to dostatočne poskytnutá, je objednávateľ oprávnený odstúpiť od zmluvy.
   2. Odstúpenie od zmluvy je účinné dňom doručenia oznámenia o odstúpení od zmluvy druhej zmluvnej strane.
   3. Odstúpením od zmluvy nie sú dotknuté nároky na zaplatenie zmluvnej pokuty.
   4. Odstúpením od zmluvy nie sú dotknuté nároky na náhradu škody vzniknuté porušením zmluvy.
7. **ZÁVEREČNÉ USTANOVENIA**
   1. Ostatné práva a povinnosti zmluvných strán neupravené touto zmluvou sa riadia podľa príslušných ustanovení Obchodného zákonníka.
   2. V prípade, že niektoré z ustanovení tejto zmluvy sa stane neplatným, zostáva platnosť ostatných ustanovení nedotknutá. Ak nastane takáto situácia, zmluvné strany sa písomne dohodnú na riešení, ktoré vytvorí podmienky naplnenia účelu, pre ktorý bola táto zmluva uzavretá.
   3. Spory, ktoré by mohli vzniknúť pri plnení zmluvných povinností, budú zmluvnými stranami riešené dohodou. Pokiaľ by zmluvné strany nedospeli k dohode, pre riešenie sporu je príslušný obchodný súd.
   4. Všetky zmeny tejto zmluvy o dielo budú vypracované vo forme písomného dodatku, dohodnutého a podpísaného oprávnenými zástupcami oboch zmluvných strán. Za zmenu zmluvných podmienok sa považujú aj zápisy v stavebnom denníku, ktorými je objednávateľ v priebehu realizácie diela oprávnený zadávať pokyny zhotoviteľovi, upresňovať podmienky zhotovenia diela a uplatňovať svoje nároky.
   5. Práva a povinnosti zo vzťahov vzniknutých uzatvorením tejto zmluvy prechádzajú i na právnych nástupcov. Nie je možné ich prevádzať bez súhlasu obidvoch zmluvných strán na iné subjekty.
   6. Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť v zmysle § 47a Občianskeho zákonníka dňom nasledujúcim po dni jej zverejnenia na webovom sídle objednávateľa.
   7. Zmluva je vyhotovená v 2 rovnopisoch s platnosťou originálu, z ktorých každá zmluvná strana dostane jedno vyhotovenie.

V Prievidzi dňa ........................... V Prievidzi dňa ...........................

.................................................... ....................................................

JUDr. Ján Martiček

Konateľ SMMP, s. r. o.